Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako Gobernuak antolatuta, Merkataritza Ganberak eta zenbait enpresak Estatu Batuetara eginen dituzten bidaiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari honek jakin duenez, Nafarroako Gobernuak, Miguel Sanzen gobernuek egin zuten bezala, zenbait bidaia antolatuko ditu, Merkataritza Ganberarekin eta zenbait enpresarekin batera, Ameriketako Estatu Batuetara.

Horri buruz, parlamentari honek honako hau jakin nahi du:

1. Bidaia bakoitzaren egutegia.

2. Diru publikoei begira bidaia bakoitzak ekarriko duen aurrekontua.

3. Gastu hori zer kontusaili egotziko zaion.

4. Bidaietako bakoitzaren helburu zehatzak eta bidaia bakoitzaren efizientzia eta eraginkortasuna ebaluatzeko ezartzen diren adierazleak.

5. Bidaia bakoitzean parte hartuko duten Nafarroako Gobernuko kideen zehaztapena.

Iruñean, 2018ko uztailaren 27an

Foru parlamentaria: Maiorga Ramírez Erro